PRI ปิดบวก 3% กางแผนปี 66 รายได้โต 30-40% เล็งปิดดีลซื้อกิจการ 1 แห่ง
PRI ปิดบวก 3% กางแผนปี 66 รายได้โต 30-40% เล็งปิดดีลซื้อกิจการที่ปรึกษาและออกแบบทางวิศวกรรม 1 แห่ง คาดดันผลงานทั้งปีเข้าเป้า ส่วนปี 65 มั่นใจกำไรโตเด่น 30%
PRI ปิดบวก 3% กางแผนปี 66 รายได้โต 30-40% เ เล็งปิดดีลซื้อกิจการธุรกิจต้นน้ำ 1 แห่ง คาดดันผลงานทั้งปีนี้เข้าเป้า
11 ม.ค. 2566

ผู้สื่อข่าวรายงานว่า วันนี้ (11 ม.ค.66) ราคาหุ้น บริษัท พรีโม เซอร์วิส โซลูชั่น จำกัด (มหาชน) หรือ PRI ปิดตลาดที่ระดับ 24.80 บาท บวก 0.70 บาท หรือ 2.90% สูงสุดที่ระดับ 25.00 บาท ต่ำสุดที่ระดับ 24.10 บาท ด้วยมูลค่าการซื้อขาย 107.74 ล้านบาท

โดยก่อนหน้านี้ นางสาวจตุพร วิไลแก้ว ประธานเจ้าหน้าที่บริหาร PRI เปิดเผยว่า แนวโน้มผลการดำเนินงานในไตรมาส 4/65 เชื่อว่าจะเติบโตกว่าไตรมาส 3/65 จากการรับรู้รายได้ประจำจากงานในมือ (Backlog) ที่ปัจจุบันมีมูลค่ารวม 328 ล้านบาท ซึ่งจะทยอยรับรู้ในไตรมาส 4/65 ประมาณ 40% ส่วนที่เหลือจะทยอยรับรู้ในปี 66 ดังนั้นบริษัทจึงมั่นใจในปี 65 รายได้จะเติบโตเป็นไปตามเป้าหมายที่วางไว้ 30%
ขณะที่แนวโน้มผลการดำเนินงานในปี 66 บริษัทคาดว่าจะมีโอกาสเติบโตสูงกว่าเป้าหมายที่วางไว้ที่ระดับ 30-40% เนื่องจากในปี 66 จะมีการปิดดีลซื้อกิจการ (M&amp;A) ธุรกิจต้นน้ำ คือ กลุ่มธุรกิจที่ปรึกษาและออกแบบทางวิศวกรรม (Per-Living Services) เข้ามา 1 บริษัท ซึ่งปัจจุบันอยู่ระหว่างการเจรจา และคาดว่าการเข้าซื้อกิจการในครั้งนี้จะช่วยให้อัตรากำไรสุทธิของบริษัทปรับตัวเพิ่มขึ้นอยู่ในระดับ 29-30% จากปัจจุบันอยู่ที่ 26%